b'\n_START_ARTICLE_\nFeliksas Bajoras\n_START_SECTION_\nBiografija\n_START_PARAGRAPH_\nMuzikos prad\xc4\x97jo mokytis pas Vinc\xc4\x85 Bacevi\xc4\x8di\xc5\xb3 Kaune. Lietuvos konservatorijoje baig\xc4\x97 1958 m. A. Livonto smuiko, 1963 m. J. Juzeli\xc5\xabno kompozicijos klas\xc4\x99._NEWLINE_1963\xe2\x80\x931965 m. \xc5\xa0iauli\xc5\xb3 muzikos mokyklos d\xc4\x97stytojas. 1965\xe2\x80\x931989 m. Jaunimo teatro muzikos dalies ved\xc4\x97jas. 1984\xe2\x80\x931988 m. gyveno JAV. Nuo 1991 m. Lietuvos muzikos akademijos d\xc4\x97stytojas, nuo 1994 m. docentas. 1991\xe2\x80\x931994 m. dar ir Lietuvos nacionalinio dramos teatro muzikos vadovas.\n_START_SECTION_\nK\xc5\xabryba\n_START_PARAGRAPH_\nK\xc5\xabrybai b\xc5\xabdinga autenti\xc5\xa1kas santykis su lietuvi\xc5\xb3 liaudies muzika, savitas derinys su naujomis rai\xc5\xa1kos priemon\xc4\x97mis. Suk\xc5\xabr\xc4\x97 dramos, pantomimos spektakli\xc5\xb3, kino film\xc5\xb3 muzikos; harmonizuotos ir i\xc5\xa1pl\xc4\x97totos lietuvi\xc5\xb3 liaudies dainos. Para\xc5\xa1\xc4\x97 apie 50 pramogini\xc5\xb3 dain\xc5\xb3.'